רדיפת להט"ב במדינה האסלאמית

אלימות כלפי אנשי להט"ב היא חלק מהאידאולוגיה של המדינה האסלאמית של עיראק והלבנט, המחייבת עונש מוות על הומוסקסואליות בתחומה, בעיראק, סוריה ולוב. אכיפת החוק באזורים שבשליטת המדינה האסלאמית מענישה אנשי להט"ב רבים, בכך שהיא זורקת אותם מגגות של בניינים גבוהים, לאחר שנתפסו בקיום יחסי מין חד-מיניים. אם הם שורדים את העונש שנקבע עליהם, הם נסקלים למוות. באזורים מסוימים נעשה שימוש בעריפת ראש בגלל היעדר בניינים גבוהים שהנאשם ייזרק מהם. המדינה האסלאמית פרסמה רשימה של עבירות, שבה הנאשם יוצא להורג מיידית, כולל הומוסקסואליות. לדברי סובחי נחאס, סורי הומוסקסואל שברח מסוריה מחשש לחייו, הצהיר כי המדינה האסלאמית חסה על חייהם של הומוסקסואלים "נשיים" שמקיימים יחסי מין חד-מיניים עבור "הנאתם של גברים מבוגרים". הנאשמים "הגבריים" יותר, הנחשדים בהומוסקסואליות, נהרגים על ידי המדינה האסלאמית. נחאס הצהיר בנוסף כי ישנם גברים הומוסקסואלים שהצטרפו למדינה האסלאמית כדי להגן על עצמם ועל משפחותיהם, ולעיתים גם דיווחו על הומוסקסואלים אחרים כדי להסתיר את עצמם בצורה יעילה יותר. לדברי קמנדאר בקטיאר, חבר לשעבר במדינה האסלאמית, לוחמי המדינה האסלאמית באפגניסטן אונסים גברים הומוסקסואלים באופן קבוע כעונש. לעומת זאת, לוחמי המדינה האסלאמית בעיראק ובסוריה זורקים הומוסקסואלים מגגות של בניינים גבוהים. אבו זייד אל-ג'זראווי, מפקד בכיר במדינה האסלאמית, אנס ילד בן 15 שהושלך מבניין שבדיר א-זור שבסוריה בגין היותו הומוסקסואל. על פי הדיווחים, אל-ג'זראווי קיבל מלקות, נאלץ לעזוב את סוריה ולהצטרף לחזיתות הלחימה בצפון-מערב עיראק. בית הדין השרעי בדיר א-זור אמר, על פי הדיווחים, כי אבו זייד היה צריך, כמו הנער, למות בגין היותו הומוסקסואל, אך מפקדי המדינה האסלאמית דרשו שיישלח לקרב בעיראק במקום לבצע זאת. ב-23 בנובמבר 2014, לוחמי המדינה האסלאמית סקלו למוות גבר לא מזוהה בן 20 במיאדין (אנ') וגבר לא מזוהה בן 18 בדיר א-זור בסוריה. הגברים היו מתנגדים ידועים של המדינה האסלאמית, ותומכיהם של שני הגברים טוענים כי המדינה האסלאמית השתמשה בטענה שהם הומוסקסואלים כהצדקה להוצאתם להורג. זו הייתה ההוצאה להורג הראשונה של אנשי להט"ב על ידי המדינה האסלאמית. ב-30 באפריל 2015 דווח כי שלושה גברים, המואשמים בהיותם הומוסקסואלים, הוצאו להורג על ידי ירייה בראשם על ידי המדינה האסלאמית בדרנה שבלוב. פעילי זכויות אדם דיווחו שזהו עונש המוות הראשון נגד הומוסקסואלים בהיסטוריה של לוב המודרנית. על פי הערכה של הארגון החוץ-ממשלתי OutRight Action International, בין ה-9 בדצמבר 2014 ועד ל-7 במאי 2016 הוצאו להורג 41 גברים הומוסקסואלים בשטחים שבשליטת המדינה האסלאמית בעיראק ובסוריה. ב-22 ביולי 2016, דווח על ידי פעילים כי המדינה האסלאמית הוציאה להורג צעיר עיראקי בכירכוכ שבעיראק על ידי השלכתו מראש הבניין לאחר שהואשם על היותו הומוסקסואל. לאחר שנזרק מראש הבניין, גופתו נסקלה על ידי ההמון. ב-10 באוגוסט 2016, פורסם סרטון על ידי המדינה האסלאמית ובו נראה כי המשטרה הדתית של המדינה האסלאמית בעיראק השליכה הומוסקסואל מגג בניין. ב-11 באוגוסט 2016, פורסם סרטון על ידי המדינה האסלאמית בו נראים ג'יהאדיסטים של המדינה האסלאמית במוסול שבעיראק משליכים הומוסקסואל למותו על ידי דחיקתו מראש בניין גבוה. ב-20 באוגוסט 2016, גורם מקומי במחוז נינוה שבעיראק חשף כי המדינה האסלאמית הוציאה להורג ארבעה גברים באשמת הומוסקסואליות ו-"מעשי סדום", כולל שניים מחבריהם על ידי השלכתם מבניין. ב-5 בדצמבר 2016, המדינה האסלאמית זרקה הומוסקסואל מגג בניין בחלב שבסוריה, לאחר שהואשם בקיום "יחסים הומוסקסואליים". ב-9 בינואר 2017, נעצר נער בן 17 והושלך מגג בניין על ידי הדיוואן אל-היסבה במוסול בטענה שהוא הומוסקסואל. ב-27 במרץ 2017, פרסם הדיוואן אל-היסבה תמונות בהן נראה הומוסקסואל מושלך מגג בניין ונסקל למוות במוסול שבעיראק. ב-15 באוגוסט 2017, פרסמה סוכנות הידיעות אמאק תמונות בהן נראה הומוסקסואל מושלך מגג בניין במחוז דיר א-זור, סוריה. ב-14 ביוני 2016, הצביע בית הנבחרים של קנדה נגד הצעה ברוב של 166 מול 139 שהוצעה על ידי המפלגה השמרנית של קנדה. ההצעה הייתה לגנות את מעשי המדינה האסלאמית ולהגדיר את המעשים האלו כרצח עם. דו"חות לשנת 2016 של מחלקת המדינה של ארצות הברית עבור המדינות עיראק וסוריה קובעות כי: המדינה האסלאמית פרסמה סרטונים המתארים הוצאות להורג לכאורה של אנשים המואשמים בפעילות הומוסקסואלית, שכללו סקילה וזריקה מגגות בניינים. ביולי, משימת הסיוע של האו"ם לעיראק (אנ') דיווחה כי צעיר נחטף ונהרג בבגדאד בגלל נטייתו המינית. [מספר] מקורות דיווחו כי החוטפים [של הצעיר] היו חברים ידועים בקבוצות חמושות. [לאחר שנודע כי] מספר קבוצות חמושות [אחרות] פתחו גם נגד הומוסקסואלים בבגדאד, משימת הסיוע של האו"ם לעיראק (אנ') דיווחה כי לפחות שלושה להט"בים נוספים נעלמו מאז יולי. בשנים קודמות יותר, הופיעו צילומים וסרטונים המראים את המדינה האסלאמית דוחפת גברים החשודים כ"הומוסקסואלים" מגגות במחוז א-רקה או סוקלים אותם למוות. על פי נתוני OutRight Action International, ב-7 במאי פרסם משרד התקשורת של המדינה האסלאמית "דו"ח תצלומי של הטלת עונשי השריעה" על החשודים אשר שייכים לקהילת הלהט"ב. התצלומים כללו גם תמונות של ילד שנדחף מראש בניין. להט"ב ואסלאם רדיפת להט"בים בידי הרשויות בצ'צ'ניה Steve Robson (28 בפברואר 2015). "Sick ISIS killers blindfold 'gay' man, throw him from roof then stone his corpse". Daily Mirror. נבדק ב-15 באפריל 2015. {{cite web}}: (עזרה) "ISIS Hurls Gay Men Off Buildings, Stones Them: Analysts". NBC News. נבדק ב-15 באפריל 2015. {{cite web}}: (עזרה) "Blindfolded men are beheaded by ISIS executioner in Iraq". Mail Online. נבדק ב-15 באפריל 2015. {{cite web}}: (עזרה) Hastings, Deborah (24 באפריל 2015). "ISIS terrorists pose as gay men, lure victims on dates, then kill them: social media". NY Daily News. נבדק ב-31 במרץ 2017. {{cite news}}: (עזרה) Teeman, Tim (6 בינואר 2016). "The Secret, Hypocritical Gay World of ISIS". The Daily Beast. נבדק ב-4 באוגוסט 2017. {{cite web}}: (עזרה) "ISIS Rapes Gay Men As Punishment For Being Homosexual, Says Former Member [VIDEO]". The Daily Caller. נבדק ב-4 באוגוסט 2017. {{cite web}}: (עזרה) "ISIS stones 2 'gay men' to death in Syria: observer". alarabiya.net. נבדק ב-26 בספטמבר 2015. {{cite web}}: (עזרה) "Reports: ISIS Executes Two Gay Men In First Antigay Attacks". advocate.com. נבדק ב-26 בספטמבר 2015. {{cite web}}: (עזרה) "Islamic State in Libya shoots three accused homosexuals in the head - Geller Report". 2 במאי 2015. אורכב מ-המקור ב-2017-08-19. נבדק ב-4 באוגוסט 2017. {{cite web}}: (עזרה) "The situation of homosexuals in Libya is getting worse". נבדק ב-4 באוגוסט 2017. {{cite web}}: (עזרה) kmills (2 באפריל 2016). "Timeline of Publicized Executions for "Indecent Behavior" by IS Militias". נבדק ב-4 באוגוסט 2017. {{cite web}}: (עזרה) "Radical ISIS group executes Iraqi man for being gay - ARA News". 23 ביולי 2016. אורכב מ-המקור ב-2017-08-05. נבדק ב-4 באוגוסט 2017. {{cite web}}: (עזרה) "ISIS thugs throw homosexual off tall building and pelt his corpse with rocks". 23 ביולי 2016. נבדק ב-4 באוגוסט 2017. {{cite web}}: (עזרה) Prince, S.J. (10 באוגוסט 2016). "WATCH: New ISIS Execution Compilation Video Shows 'Gay' Man Thrown From Roof". נבדק ב-4 באוגוסט 2017. {{cite web}}: (עזרה) "Gay man plummets to the ground after ISIS murderers push him". Daily Mail. נבדק ב-4 באוגוסט 2017. {{cite web}}: (עזרה) "ISIS executes 4 for homosexuality and sodomy in Mosul". נבדק ב-4 באוגוסט 2017. {{cite web}}: (עזרה) "ISIS thugs throws prisoner off a roof for 'being gay' (Photos)". אורכב מ-המקור ב-2017-05-08. נבדק ב-4 באוגוסט 2017. {{cite web}}: (עזרה) "ISIS throws Iraqi teenager from top of building for being gay - ARA News". 12 בינואר 2017. אורכב מ-המקור ב-2017-08-11. נבדק ב-4 באוגוסט 2017. {{cite web}}: (עזרה) Prince, S.J. (9 בינואר 2017). "PHOTOS: ISIS Executes 'Gay Man' by Throwing Him Off Roof in Mosul". נבדק ב-4 באוגוסט 2017. {{cite web}}: (עזרה) Photos: Islamic State stones a youth accused of homosexuality in Mosul WELCOME TO HELL ISIS thugs hack off ‘thief’s’ hand, throw ‘gay’ man off building and shoot prisoner in chilling wave of executions in desperate bid to secure their regime of terror in Syria "Canadian Motion to Recognize ISIS Slaughter of Christians, Yazidis, Shias, and Gays as Genocide Defeated". נבדק ב-4 באוגוסט 2017. {{cite web}}: (עזרה) "IRAQ 2016 HUMAN RIGHTS REPORT" (PDF). אורכב מ-המקור (PDF) ב-7 במרץ 2017. נבדק ב-4 באוגוסט 2017. {{cite web}}: (עזרה) "SYRIA 2016 HUMAN RIGHTS REPORT" (PDF). U.S. State Department. אורכב מ-המקור (PDF) ב-7 במרץ 2017. נבדק ב-4 באוגוסט 2017. {{cite web}}: (עזרה)